मायावती के बर्थडे पर 63 किलो का केक लूट ले गए समर्थक, MLA ने बार डांसरों से लगवाए 'तेरी आंख्या का यो काजल' पर ठुमके  
मायावती का मंगलवार को था 63वां जन्मदिन
कई जगह कार्यकर्ताओं ने आयोजित किए कार्यक्रम
अमरोहा में समर्थकों ने लूटा केक
वहीं मध्य प्रदेश में पथरिया से बसपा विधायक राम बाई सिंह और अन्य कार्यकर्ताओं ने दमोह के लोगों के लिए मायावती का जन्मदिन मनाने के लिए एक आलीशान पार्टी का आयोजन किया. विधायक ने पार्टी में डांस के लिए बार डांसरों को बुलाया गया. वहां पर बार डांसरों ने 'तेरी आंख्या का यो काजल' जैसे गानों पर ठुमके लगवाए गए. यहां भी एक बढ़ा केक मंगवाया गया और उसे लोगों में बांटा गया.
#WATCH: People loot cake during an event in Amroha, on Bahujan Samaj Party (BSP) chief Mayawati's 63rd birthday today. pic.twitter.com/8Q4bDWdr66
बसपा विधायक राम बाई सिंह ने कहा, 'हमने हमारे नेता मायावती जी का बर्थडे मनाने के लिए दमोह के लोगों को बुलाया था. मैंने उन्हें भरोसा दिलाया कि उन्होंने मुझे अपना नेता चुना है तो भविष्य में उन्हें कोई समस्या नहीं होगी.' 
इसके अलावा लोकसभा चुनाव के लिए बसपा-सपा गठबंधन का उत्साह मायावती के 63वें जन्मदिन पर मंगलवार को सोशल मीडिया पर डाले जा रहे पोस्टरों में दिखने लगा है, जिनमें उन्हें भावी प्रधानमंत्री के रूप में पेश किया गया है. बसपा नेता सुधीन्द्र भदौरिया ने एक पोस्टर ट्वीट किया है, जिसमें उन्होंने मायावती को जन्मदिन की बधाई दी है. साथ ही भदौरिया ने यह सुनिश्चित करने की भी अपील की है कि मायावती ही देश की अगली प्रधानमंत्री बनें.' भदौरिया ने अपने ट्वीट में कहा कि उनका सपना है कि बसपा सुप्रीमो मायावती प्रधानमंत्री बनें. 
वहीं, मायावती ने अपने जन्मदिन के मौके पर कहा, 'हाल ही में 12 जनवरी को हमारी पार्टी ने समाजवादी पार्टी के साथ गठबंधन करके लोकसभा चुनाव लड़ने का फैसला किया है. इससे भाजपा की नींद उड़ी हुई है. देश का सबसे बड़ा राज्य होने के लिहाज से उत्तर प्रदेश काफी मायने रखता है. उत्तर प्रदेश ही तय करता है कि केंद्र में किसकी सरकार बनेगी और अगला प्रधानमंत्री कौन होगा.'
इस मौके पर बसपा और सपा के लोगों से उन्होंने अपील की कि वे इस चुनाव में अपनी पार्टी और देशहित में पुराने गिले शिकवे और स्वार्थ की राजनीति को भुलाकर एक साथ काम करें तथा उत्तर प्रदेश एवं बाकी अन्य राज्यों में गठबंधन को वोट देकर जिताए और यही उनके लिए जन्मदिन का तोहफा होगा.